《招客赏菊》
宋代·姜特立

今年月有闰，菊花开较迟。
明年无赢缩，花开当及时。
有花与无花，摘蕊泛酒卮。
况是好时节，风日生光辉。
但愿身老健，长与花继期。
犹胜陶徵君，无酒空赋诗。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。